Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA Uredbe o mjerama zaštite od ionizirajućeg zračenja i postupanjima u slučaju izvanrednog događaja****Nositelj izrade izvješća:** Državni zavod za radiološku i nuklearnu sigurnost**Zagreb, 3.11.2017.** |
| **Naziv akta za koji je provedeno savjetovanje s javnošću**  | **Nacrt Uredbe o mjerama zaštite od ionizirajućeg zračenja i postupanjima u slučaju izvanrednog događaja** |
| **Naziv tijela nadležnog za izradu nacrta / provedbu savjetovanja**  | Državni zavod za radiološku i nuklearnu sigurnost |
| **Razlozi za donošenje akta i ciljevi koji se njime žele postići uz sažetak ključnih pitanja** | Uredba o mjerama zaštite od ionizirajućeg zračenja i postupanjima u slučaju izvanrednog događaja stvara pravni okvir sustava pripravnosti i odgovora na radiološki i nuklearni izvanredni događaj za Republiku Hrvatsku. Ovim nacrtom Uredbe se omogućuje ustrojavanje sustava pripravnosti i odaziva na izvanredni događaj koji će biti u skladu sa zahtjevima Europske Unije iz Direktive Vijeća 2013/59/Euratom od 5. prosinca 2013. o osnovnim sigurnosnim standardima za zaštitu od opasnosti koje potječu od izloženosti ionizirajućem zračenju, i o stavljanju izvan snage direktiva 89/618/Euratom, 90/641/Euratom, 96/29/Euratom, 97/43/Euratom i 2003/122/Euratom te s najnovijim preporukama Međunarodne agencije za atomsku energiju iz dokumenta General Safety Requirements Part 7 - Preparedness and Response for a Nuclear or Radiological Emergency i pratećih dokumenata.Zakonska osnova za donošenje ove Uredbe je članak 60. stavak 1. Zakona o radiološkoj i nuklearnoj sigurnosti (»Narodne novine«, broj 141/13 i 39/15).Ova Uredba je jedan od propisa kojima se u hrvatsko zakonodavstvo prenose Direktiva Vijeća 2013/59/Euratom od 5. prosinca 2013. o osnovnim sigurnosnim standardima za zaštitu od opasnosti koje potječu od izloženosti ionizirajućem zračenju, i o stavljanju izvan snage direktiva 89/618/Euratom, 90/641/Euratom, 96/29/Euratom, 97/43/Euratom i 2003/122/Euratom i Direktiva Vijeća 2014/87/Euratom od 8. srpnja 2014. o izmjeni Direktive 2009/71/Euratom o uspostavi okvira Zajednice za nuklearnu sigurnost nuklearnih postrojenja. |
| **Objava dokumenata za savjetovanje** **Razdoblje provedbe savjetovanja**  | https://esavjetovanja.gov.hr/ECon/MainScreen?entityId=5842 |
| 4.8.2017 – 15.10.2017. |
| **Pregled osnovnih pokazatelja uključenosti savjetovanja s javnošću**  | 2 primjedbe putem e-savjetovanja – odgovoreno u sustavu e-savjetovanja10 primjedbi pismenim putem od DUZS-a |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | U tablici |
| **Ostali oblici savjetovanja s javnošću**  |  |
| **Troškovi provedenog savjetovanja** | 0 kn |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
| 1. | Državna uprava za zaštitu i spašavanje (DUZS) | Članak 14. | na kraju stavka 1., koji glasi “Svi sudionici sustava pripravnosti i odgovora na izvanredni događaj obavezni su provoditi osposobljavanje i uvježbavanje odgovora na izvanredni događaj”, predlaže se dodati nositelja izrade programa | Prihvaća se. |
| 2. | DUZS | Članak 14. | u stavku 8. predlaže se umjesto naziva “teške nesreće” pisati “velike nesreće” (i u ostalom tekstu prijedloga)  | Ne prihvaća se, jer je „teška nesreća“ stručni izraz u području nuklearnih tehnologija. Dodana je definicija „teške nesreće“. |
| 3. | DUZS | Članak 14. | broj stavka koji slijedi iza stavka 9. potrebno je korigirati iz “6” u “10”, a umjesto teksta “Organizacija vježbe na nacionalnoj razini obaveza je Državne uprave za zaštitu i spašavanje.” predlaže se pisati “Organizacija vježbe na nacionalnoj razini obaveza je Zavoda u suradnji sa središnjim tijelom državne uprave nadležnim za poslove civilne zaštite.” | Prihvaća se. |
| 4. | DUZS | Članak 16. | u stavku 5. potrebno je brisati “i jedinicama Civilne zaštite sukladno propisima iz područja zaštite i spašavanja” jer se već propisuje koordinacija s lokalnim vlastima koje su nadležne postrojbama civilne zaštite | Prihvaća se. |
| 5. | DUZS | Članak 31. | u stavku 3. koji opisuje evakuaciju stanovništva potrebno je umjesto “operativne snage civilne zaštite” pisati “operativne snage sustava civilne zaštite” | Prihvaća se. |
| 6. | DUZS | Članak 31. | predlaže se stavak 5. koji glasi “Profilaksu stabilnim jodom provode operativne snage civilne zaštite.“ brisati, a | Ne prihvaća se, jer operativne snage civilne zaštite su jedine civilne snage u Republici Hrvatskoj koje imaju dovoljne kapacitete za provođenje mjere. Uz to, jodna profilaksa je mjera koja se provodi uz evakuaciju ili zaklanjanje, dvije mjere u koje su uključene operativne snage civilne zaštite. |
| 7. | DUZS | Članak 31. | u sljedeći stavak umjesto teksta „Način primjene profilakse stabilnim jodom određuje i potrebne količine preparata za profilaksu osigurava Ministarstvo nadležno za zdravstvo.“ predlaže se pisati „Način distribucije i primjene profilakse stabilnim jodom u nadležnosti je središnjeg tijela državne uprave nadležnog za zdravstvo koje određuje i osigurava potrebne količine preparata za profilaksu.“ | Ne prihvaća se, jer operativne snage civilne zaštite su jedine civilne snage u Republici Hrvatskoj koje imaju dovoljne kapacitete za provođenje mjere. Uz to, jodna profilaksa je mjera koja se provodi uz evakuaciju ili zaklanjanje, dvije mjere u koje su uključene operativne snage civilne zaštite |
| 8. | DUZS | Članak 37. | u stavku 3., koji vodi snage za provođenje radiološkog mjerenja, predlaže se umjesto “odjeli Državne vatrogasne intervencijske postrojbe i Državne intervencijske postrojbe civilne zaštite te lokalne jedinice specijalističke namjene za mjerenje radioaktivnosti u okolišu.” pisati “„operativne snage sustava civilne zaštite koje su kao sudionici sustava pripravnosti i odgovora na izvanredni događaj definirani u Planu pripravnosti i odgovora na radiološki ili nuklearni izvanredni događaj.“ | Prihvaća se. |
| 9. | DUZS | Članak 40. i 41. | u stavcima 1. je propisano traženje i pružanje međunarodne pomoći “na prijedlog središnjeg tijela državne uprave nadležnog za poslove civilne zaštite i/ili Zavoda.”, a predlaže se pisati “putem središnjeg tijela državne uprave nadležnog za poslove civilne zaštite na prijedlog Zavoda.” radi usklađivanja s odredbama Zakona o sustavu civilne zaštite (Narodne novine, broj 82/15) | Prihvaća se. |
| 10. | DUZS | Članak 43. | predlaže se na kraju stavka 3. koji glasi “Ako je tijekom izvanrednog događaja u objektu prve ili druge kategorije došlo do ispuštanja radioaktivnog materijala u okoliš, o završetku izvanrednog događaja odlučuje načelnik Stožera Civilne zaštite Republike Hrvatske“ dodati „uz stručnu pomoć Zavoda.“ | Prihvaća se. |